সেনাকুঞ্জে প্রধানমন্ত্রী শেখ হাসিনা বলেন, বঙ্গবন্ধুর লক্ষ্য ছিল একটি দক্ষ ও চৌকস সশস্ত্র বাহিনী গড়ে তোলা। এরই ধারাবাহিকতায় বর্তমান সরকার সশস্ত্র বাহিনীর সদস্যদের জন্য যুদ্ধকালীন ও শান্তিকালীন সময়ে বীরত্বপূর্ণ কর্মকা-ের স্বীকৃতিস্বরূপ যুদ্ধকালীন ও শান্তিকালীন পদক প্রচলন করেছে। যা বাংলাদেশ সশস্ত্র বাহিনীর সদস্যদের মনোবল বৃদ্ধির জন্য একটি যুগান্তকারী পদক্ষেপ। বর্তমান সরকারের ৯ বছরে সশস্ত্র বাহিনীর ব্যাপকভাবে আধুনিকায়ন হয়েছে। বিশেষ করে নৌ-বাহিনীকে ত্রিমাত্রিক বাহিনীতে রূপ দেয়া হয়েছে। এই বাহিনীতে যোগ করা হয়েছে সাবমেরিন। আকাশে যুদ্ধ জাহাজ। আর জলে ছোট-বড় শতাধিক জাহাজ সংযোজনের মাধ্যমে বাহিনীটি আক্ষরিক অর্থেই ত্রিমাত্রিক বাহিনীতে পরিনিত হয়েছে। বর্তমানে এই বাহিনী ব্লু ইকোনমিতে গুরুত্বপূর্ণ অবদান রেখে যাচ্ছে। একইভাবে উন্নয়ন ঘটানো হয়েছে সেনা ও বিমান বাহিনীতেও। ১৯৯৬ সালে আওয়ামী লীগ সরকারই সশস্ত্র বাহিনীর জন্য এপিসি, মিগ-২৯ যুদ্ধবিমান, অত্যাধুনিক ফ্রিগেট ও অন্যান্য আধুনিক অস্ত্রশস্ত্র সংগ্রহের কাজ শুরু করেছিল। এরপর ২০০১ সালে বিএনপি-জামায়াত জোট ক্ষমতায় এসে তিন বাহিনী আধুনিকায়নের বিষয়ে উদাসিনতা দেখায়। বস্তুত এই সময়ে তিন বাহিনীতে তেমন কোন উন্নয়ন ঘটেনি। পরে ২০০৮ সালে আওয়ামী লীগ ক্ষমতায় আসার পর দীর্ঘ মেয়াদী পরিকল্পনা গ্রহণ করে। পরিকল্পনায় ২০৩০ সালের মধ্যে সস্ত্রশ বাহিনীকে সর্বাধুনিক বাহিনীতে পরিনিত করা হবে। বর্তমান সময়ে দেশের সস্ত্রবাহিনী বিশ্ব দরবারে একটি উচ্চমানে চলে গেছে। ২০৩০ সালের মধ্যে বিশ্বের উন্নত দেশের বাহিনীগুলো সমকক্ষ স্থানে চলে যাবে।